Source: https://www.dph.sk/33/faktury-za-ubytovanie-vystavovane-zahranicnym-klientom-z-pohladu-dph-v-roku-2019-uniqueidmRRWSbk196FPkyDafLfWALZKDA4bYb1gzH-qziYdCJaNyFb5KGXKSA/?uri_view_type=4
Timestamp: 2019-06-25 11:37:13+00:00

Document:
Faktúry za ubytovanie vystavované zahraničným klientom z pohľadu DPH v roku 2019 | DPH
Faktúry za ubytovanie vystavované zahraničným klientom z pohľadu DPH v roku 2019
30.5.2019, Ing. Ivana Glazelová, Zdroj: Verlag Dashöfer
2019.10.2.1 Faktúry za ubytovanie vystavované zahraničným klientom z pohľadu DPH v roku 2019
Za ubytovanie klientom v penzióne účtujeme k cene za ubytovanie 10 % DPH plus daň z ubytovania vo výške 1,50 eura, kde je DPH 0 %. Ako máme vystavovať faktúry za ubytovanie do zahraničia – Čiech, Nemecka, Švajčiarska a iné... Cena za ubytovanie a 10 % DPH a daň z ubytovania zvlášť s 0 % DPH? Boli sme upozornení na § 22 ods. 3 zákona o DPH, že to má ísť do ceny za ubytovanie a 10 % DPH.
Miesto dodania – § 16 ods. 1 zákona o DPH
Podľa § 16 ods. 1 zákona o DPH, miestom dodania služby vzťahujúcej sa na nehnuteľnosť vrátane realitnej činnosti a činnosti znalcov, ubytovacích služieb, poskytnutia práva na užívanie nehnuteľnosti, služieb zameraných na prípravu a koordináciu stavebných prác, ako sú služby poskytované architektmi a osobami zabezpečujúcimi stavebný dozor, je miesto, kde sa nehnuteľnosť nachádza.
To znamená, že ak sa nehnuteľnosť nachádza na území SR, podlieha DPH v Slovenskej republike bez ohľadu na príjemcu, či je to tuzemský alebo zahraničný odberateľ (príjemca), vždy tam musí byť slovenská DPH, ak predávajúci je platiteľom DPH.
Základ dane § 22 zákona o DPH
Ods. 1 – Základom dane pri dodaní tovaru alebo služby je všetko, čo tvorí protihodnotu, ktorú dodávateľ prijal alebo má prijať od príjemcu plnenia alebo inej osoby za dodanie tovaru alebo služby, zníženú o daň. Do základu dane sa zahŕňa aj dotácia alebo príspevok, ktorý dodávateľ prijal alebo má prijať k cene tovaru alebo služby.
Ods. 2 – Do základu dane podľa odseku 1 sa zahŕňajú aj:
Ods. 3 – Do základu dane podľa odseku 1 sa nezahŕňajú výdavky platené v mene a na účet kupujúceho alebo zákazníka, ktoré dodávateľ požaduje od kupujúceho alebo zákazníka (ďalej len “prechodné položky“). Pri dodaní tovaru v zálohovaných obaloch sa do základu dane podľa odseku 1 nezahŕňa záloha na zálohované obaly, ktoré sú dodané spolu s tovarom.
Poznámka: Podľa § 49 ods. 7 zákona o DPH, platiteľ nemôže odpočítať daň pri:
a) kúpe tovarov a služieb na účely pohostenia a zábavy,
b) prechodných položkách podľa § 22 ods. 3 zákona o DPH.
Čo sa nezahŕňa do základu dane
Do základu dane sa nezahŕňajú výdavky, ktoré dodávateľ zaplatil v mene a na účet kupujúceho alebo zákazníka (tzv. prechodné položky – preto sa nefakturujú s DPH lebo nevchádzajú do základu dane), ktorému dodáva tovar alebo službu,…

References: § 22
 § 16
 § 16
 § 22
 § 49
 § 22